Държавен вестник, бр. 7, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  7
10. EU LRIT System означава система, която 
се състои от EU LRIT DC, EU LRIT Ship DB, 
ASP приложение и EU LRIT Invoicing & Billing 
компонент. 
11. SAR означава търсене и спасяване.
12. SOLAS означава глава V, правило 19-1 
на Международната конвенция за безопасност 
на човешкия живот на море, 1974, както е 
изменена. 
13. SSN означава SafeSeaNet, което е Об­
щностна система за наблюдение на корабния 
трафик и информационно обслужване съгласно 
Директива 2002/59/EC, както е изменена. 
14. ASP (Application Service Provider)означава 
доставчик на приложни услуги.
15. EU ASP означава признат доставчик на 
приложни услуги, сключил договор с ЕМСА 
за предоставянето на приложни услуги за EU 
LRIT център за данни.
16. CSP (Communication Service Provider) 
означава доставчик на комуникационни услуги.
17. IDE (International Data Exchange) означава 
Международен обмен на LRIT данни. 
18. IMO (International Maritime Organization) 
означава Международна морска организация.
19. LRIT координатор се назначава от 
Комитета по морска безопасност към ИМО, 
който съдейства за създаването на IDE (Меж­
дународен обмен на LRIT данни), извършва 
преглед на ефективността на системата LRIT, 
на доставчиците на приложни услуги, на всички 
центрове за данни, на Международния обмен 
на LRIT данни и т.н. 
Термините, които не са дефинирани по друг 
начин, следва да се използват със значението, 
което имат съгласно Международната кон­
венция за безопасност на човешкия живот на 
море (SOLAS).
Член 2. Цел и задачи
2.1. За целите на този договор държавите 
участнички, посочени по-горе, номинират 
LRIT NCA лица за контакт в лицето на пра­
вителствения орган, отговорен за създаването 
и координирането на потребителите на LRIT 
център за данни в съответната държава и тех­
ните права на достъп. 
LRIT NCA – Лице за контакт
Име на лицето 
или юридическо­
то лице/админи­
страцията
Позиция
капитан Николай Апостолов,
изпълнителен директор на „Изпъл­
нителна агенция „Морска админи­
страция“ (Българска морска адми­
нистрация)
Данни, включи­
телно
тел./e-mail
ул. Дякон Игнатий 9
София 1000, България
тел.: + 359 2 930 0910
мобилен телефон: + 359 888 952128
факс: +359 2 930 0920
е-mail: nikolay.apostolov@marad.bg
2.2. Целта на този договор е да се определят 
ролята и отговорностите на държавите участ­
нички и ЕМСА.
Член 3. Права върху интелектуалната соб­
ственост 
3.1. LRIT информация за всички кораби, 
за които се прилага глава V, правило 19-1 на 
Международната конвенция за безопасност на 
човешкия живот на море (SOLAS), която е по­
лучена по време на създаването, внедряването 
и оперирането на EU LRIT център за данни, 
е собственост единствено на държавата участ­
ничка, под чието знаме плава корабът. 
Член 4. Използване и разпространение на 
данните
4.1. LRIT NCA предоставя на ЕМСА правото 
да получава, съхранява, обработва и обменя 
LRIT информация, необходима за нуждите 
на EU LRIT център за данни. Тези права не 
могат да бъдат прехвърляни (ЕМСА не може 
да прехвърли тези права на друг), но не са 
изключителни (LRIT NCA може да предостави 
подобни права на друг орган). LRIT NCA също 
предоставя на ЕМСА правото за таксуване при 
предоставянето на данни на други LRIT цен­
трове за данни в съответствие с DDP (плана 
за разпространение на LRIT данни). LRIT NCA 
също предоставя на EMСА правото да направи 
запитване, да поиска и получи информация за 
съответен кораб и информация за притежател/
оператор, ако има налична такава информация, 
за нуждите на EU LRIT център за данни.
4.2. EU LRIT система дава възможност за 
вътрешно маршрутизиране на LRIT информация, 
изпратена от кораба, плаващ под знамето на 
държава участничка (в съответствие с ревизи­
раните LRIT Стандарти за изпълнение на ИМО) 
и да разпространява данни посредством SSN.
4.3. EMСА не носи отговорност за щети, 
причинени от LRIT NCA при обмяна, прераз­
пределение и рециркулиране на LRIT данни с 
трети страни в рамките на или извън съответ­
ната страна. 
Член 5. Роля и права на EMСА 
Общи положения
5.1. EMСА е отговорна от името на Коми­
сията и държавите членки за създаването, из­
пълнението, контрола, тестването, оперирането 
и поддържането на EU LRIT център за данни 
в съответствие с изискванията на ИМО. За 
тези цели EMСА се явява като администратор 
на EU LRIT център за данни по отношение на 
ИМО, LRIT координатор, IDE (Международен 
обмен на LRIT данни), CSP/ASP (доставчик на 
приложни и комуникационни услуги) и други 
LRIT центрове за данни, без да се накърня­
ват компетенциите на държавите участнички 
и страните по Международната конвенция 
за безопасност на човешкия живот на море 
(SOLAS).